作者：无名氏
词牌/韵律：沁园春

paragraphs: 快阁春边，倚阑干外，东西晚晴。
有银潢公子，摩挲石刻，金华仙伯，主掌鸥盟。
陶柳清新，潘花红嫩，早有丰年笑语声。
还知道，是街头父老，竞说升平。
怪来昨夜长庚。
与一道澄江月共明。
但寿烟起处，千山天远，寿杯满后，千尺泉清。
兴庆宫中，长生殿里，早踏金鳌背上行。
明年好，望紫云楼上，一点台星。